**З А П О В Е Д**

**№ РД-04-31/ 01.02.2021 год.,**

**гр. Бургас**

 На основание чл. 56, ал. 1 от АПК, чл. 106, ал. 1 и ал. 6 от ППЗСПЗЗ и чл. 3, ал. 3, т. 24 от Устройствения правилник на Областните дирекции „Земеделие” – ДВ бр.7/27.01.2010 г.( посл. изм. ДВ. бр.75/27.09.2016 г.), във връзка с писмо на МЗХГ изх. №66-739/ 27.01.2021 г., изразени откази от участие на лицата класирани на първо и второ място в проведен търг, открит със Заповед №РД-04-83/05.05.2020 г. по реда на чл. 27, ал. 9, във връзка с ал.8, предвид дадените ми правомощия със Заповед № РД 46-224/ 22.05.2019 г. и Заповед №46-279/07.10.2020 г. на МЗХГ и на основание чл. 107, ал.12 от ППЗСПЗЗ поради отказ на министъра на земеделието, храните и горите, обективиран в писмо с изх. №66-739/27 да одобри Протокол №1/11.06.2020 г.

 **П Р Е К Р А Т Я В А М:**

 **Тръжната процедура по реда на чл. 27, ал. 9 от ЗСПЗЗ, обявена със Заповед №РД-04-83/ 05.05.2020 г. на директора на ОД „Земеделие“ Бургас за продажба на земя – частна държавна собственост, представляваща ПИ с идентификатор 07079.7.1649 с площ 2,911 дка по КККР на кв. Горно Езерово, гр. Бургас, обл. Бургас.**

В **тридневен** **срок** настоящата заповед да се сведе до знанието на участниците в търга и да се публикува на интернет страницата на Министерството на земеделието, храните и горите, както и на Областна дирекция „Земеделие” Бургас, при спазване изискванията на Закона на защита на личните данни.

 **Участниците в търга могат да подадат жалба пред компетентния съд по реда на Административнопроцесуалния кодекс в 14-дневен срок от уведомлението.**

**ЛИДИЯ СТАНКОВА / п /**

*Директор ОД „Земеделие“ – Бургас*